
республикалық бейнеконтент байқауын
ұйымдастыру және өткізу жөніндегі ереже

І. Жалпы ережелер
[bookmark: _Hlk232601964]1.1.	Бұл ереже Алматы қаласының туған күніне орай ұйымдастырылатын «Аспан таулы Алматы!» бейнеконтент байқауын (бұдан әрі – Байқау) өткізу және ұйымдастыру тәртібін реттейді.
1.2. 	Байқау Алматы қаласының туған күніне арналған мерекелік іс-шаралар аясында жүзеге асырылады.
1.3. 	Байқау Алматы қаласының әкімшілік аумағында өткізіледі.
1.4.	Бұл Ереже Байқаудың мақсат-міндеттерін, қатысу шарттарын, ұйымдастыру және өткізу қағидаларын, конкурс жұмыстарын бағалау тәртібін айқындайды. Сондай-ақ ұйымдастырушылардың, қазылар алқасы мүшелерінің және қатысушылардың құқықтары мен міндеттерін белгілейді.

ІІ. Байқаудың мақсаттары мен міндеттері
2.1.	Байқаудың мақсаты – Алматы қаласының тарихи, мәдени және рухани мұрасын кеңінен таныту, қалаға деген тұрғындардың сүйіспеншілігі мен мақтаныш сезімін арттыру, туристік және қоғамдық-мәдени имиджін насихаттау. Сонымен қатар, дарынды авторлар мен бейнеконтент жасаушыларды қолдау. 
2.2.	Байқаудың міндеттері:
· Алматы қаласына арналған бейнематериалдарды әлеуметтік желілер мен өзге де цифрлық платформаларда кеңінен таратуға ықпал ету;
· Шығармашылық әлеуеті жоғары қатысушыларды анықтап, олардың дамуына қолдау көрсету, шығармашылық ізденістерге ынталандыру;
· Қала тарихына, мәдениетіне және көрікті орындарына деген қоғамдық қызығушылықты арттыру;
· Сапалы, мазмұнды және заманауи бейнеконтент жасау мәдениетін дамытуға жағдай жасау;
· Бейнеконтент авторлары арасында тәжірибе алмасу мен жаңа шығармашылық бастамалардың қалыптасуына мүмкіндік беру;
· Алматы қаласының оң имиджін қалыптастыруға және нығайтуға бағытталған шығармашылық жобаларды қолдау.
III. Байқау қатысушылары
3.1.	Байқауға Қазақстан Республикасының 18 жасқа толған азаматтары қатыса алады. 
3.2.	Қатысушылардың тұрғылықты жеріне, кәсіби мамандығына немесе қызмет саласына шектеу қойылмайды.
3.3.	Байқауға қатысу ақысыз негізде жүзеге асырылады. 
3.4.	Бір қатысушы Байқауға тек бір бейнеконтент ұсына алады.
3.5.	Ұсынылатын жұмыстар Байқау талаптарына сәйкес және автордың жеке шығармашылық еңбегі болуы тиіс. 

IV. Байқау тақырыбы
4.1.	Байқау «Аспан таулы Алматы!» тақырыбы аясында өткізіледі. 
4.2.	Байқауға ұсынылатын бейнематериалдар Алматы қаласының тарихын, сәулет келбетін, мәдени және рухани құндылықтарын, табиғи көрікті жерлерін, сондай-ақ қаланың заманауи даму сипатын бейнелеуге бағытталуы тиіс. 
4.3.	Бейнежазбада Алматы қаласының туристік әлеуеті, қалаға келушілер үшін тартымды орындар, мәдени-демалыс инфрақұрылымы, көрікті маршруттар мен ерекше локациялар көрсетілуі қажет.

V. Байқауға қатысу шарттары
5.1.	Байқауға ұсынылатын бейнежазба ұзақтығы – 30 (отыз) секундтан 2 (екі) минутқа дейін.
5.2.	Бейнежазба келесі форматтардың бірінде қабылданады: MP4, MOV, AVI.
5.3.	Бейнематериал жоғары сапада (HD немесе Full HD) ұсынылуы тиіс. Кадр бұзылуы, пикселденуі, сапа төмен болмауы қажет. Бейнежазба форматы – 1920×1080 (16:9). 
5.4.	Байқауға кез келген шығармашылық жанрдағы жұмыстар қабылданады, соның ішінде:
· деректі бейнежазба;
· көркем бейнежазба;
· бейнеклип;
· анимация;
· әлеуметтік бейнежазба;
· авторлық және эксперименттік шығармашылық форматтар.
5.5.	Бейнежазбаны дайындау барысында қазақ, орыс және өзге де тілдерді қолдануға рұқсат етіледі.
5.6.	Ұсынылатын жұмыс автордың жеке шығармашылығы болуы тиіс және тек осы Байқауға арнайы дайындалған түпнұсқа материал ретінде ұсынылуы қажет.
5.7.	Бұрын жарияланған, басқа байқауларға қатысқан немесе өзге платформаларда қолданылған бейнежазбалар Байқауға қабылданбайды.
5.8.	Байқауға келесі мазмұндағы жұмыстар қабылданбайды:
· зорлық-зомбылықты, қатыгездікті немесе кемсітушілікті насихаттайтын бейнежазбалар;
· Қазақстан Республикасының заңнамасына қайшы келетін мазмұндағы бейнежазбалар;
· балағат, әдепсіз, этикалық нормаларға сай келмейтін сөздер мен көріністерді қамтитын бейнежазбалар;
· үшінші тұлғалардың авторлық және зияткерлік құқықтарын бұзатын бейнежазбалар.
5.9.	Байқауға ұсынылған бейнежазбаларды ұйымдастырушылар әлеуметтік желілер, бейнехостингтер, телевизиялық арналар арқылы жариялауға, таратуға құқылы. Байқауға қатысушылар бейнежазбасын Байқауға ұсынған кезде ұйымдастырушыларға өз бейнежазбасын жариялау және таратуғы қатысты құқықтарды береді.

VI. Байқауды ұйымдастыру және өткізу тәртібі мен мерзімдері
6.1. Байқауға қатысу үшін қатысушылар өздерінің бейнежазбаларын ұйымдастырушыларға aspantaulyalmaty@gmail.com электронды мекенжайына 2026 жылдың 10 қыркүйек күніне дейін жіберілуі қажет. 
6.2.	Байқауға бейнежазбамен қатар келесі мәліметтер қоса берілуі тиіс:
· қатысушының аты-жөні;
· жасы;
· білімі;
· қысқаша өмірбаяны;
· байланыс ақпараттары (телефон номері, email). 
6.3.	Байқау келесі кезеңдер бойынша жүзеге асырылады:
· I кезең – материалдарды қабылдау. Белгіленген мерзім аралығында бейнежазбалар қабылданады;
· II кезең – сараптамалық іріктеу. Ұсынылған бейнежазбалар тауелсіз сарапшылардың іріктеуінен өтеді;
· III кезең – қорытынды шығару және марапаттау. Қазылар алқасының шешімімен жеңімпаздар анықталып, Қала күні мерекесі аясында танымал өнер жұлдыздарының қатысуымен өткізілетін гала концертте салтанатты түрде марапатталады. Марапаттау күні қатысушыларға қосымша хабарланады. 

VIІ. Қазылар алқасы
7.1.	Байқауға ұсынылған жұмыстарды бағалау және жеңімпаздарды анықтау мақсатында қазылар алқасы құрылады.
7.2.	Қазылар алқасы 7 (жеті) мүшеден тұрады. Оның құрамына видеоаналитик, телевизия саласының продюсері, кинорежиссер, анимация режиссері, оператор, зиялы қауым өкілі, белгілі блогер, тарихшы және тағы басқалар кіреді.
7.3.	Қазылар алқасы Байқау жұмыстарын объективтілік, шығармашылық деңгей, тақырыпты ашу сапасы және көркемдік мазмұн критерийлері негізінде бағалайды.
7.4.	Қазылар алқасының шешімі хаттамамен бекітіледі, түпкілікті болып табылады және қайта қарауға жатпайды. 

VIII. Байқауды қорытындылау және марапаттау
8.1.	Байқау қорытындысы қазылар алқасының шешімі негізінде шығарылады. Жеңімпаздар келесі жүлделермен марапатталады:
· I орын – 3 000 000 (үш миллион) теңге – 1 (бір) жеңімпаз;
· II орын – 2 000 000 (екі миллион) теңге – 1 (бір) жеңімпаз;
· III орын – 1 000 000 (бір миллион) теңге – 1 (бір) жеңімпаз;
· Ынталандыру номинациясы – 300 000 (үш жүз мың) теңге – 5 (бес) жеңімпаз;
8.2.	Марапаттау рәсімі Қала күні мерекесі аясында танымал өнер жұлдыздарының қатысуымен өткізілетін гала концертте салтанатты түрде ұйымдастырылады және нәтижелер ресми түрде жарияланады. 

IX. Қорытынды ережелер
9.1. Байқауға қатысу қатысушының жеке деректерін өңдеуге және Байқауды өткізу аясында оларды пайдалануға келісімін білдіреді.
9.2. Ұйымдастырушылар Байқауға ұсынылған жұмыстарды ақпараттық, мәдени және танымдық бағытта пайдалануға құқылы.
9.3. Бұл Ережеде қарастырылмаған өзге де жағдайлардың барлығы Қазақстан Республикасының қолданыстағы заңнамасына сәйкес ұйымдастырушы тарапынан шешіледі. 
4

